ประกาศสำนักงานปลัดสำนักนายกรัฐมนตรีประกาศสำนักงานปลัดสำนักนายกรัฐมนตรีเรื่อง โครงสร้าง การจัดองค์กรในการดำเนินงานสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร ตามที่ได้มีประกาศสำนักงานปลัดสำนักนายกรัฐมนตรี ลงวันที่ ๖ ธันวาคม ๒๕๔๔เรื่อง โครงสร้าง การจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารไปแล้ว นั้นเนื่องจากได้มีการปฏิรูปโครงสร้างระบบราชการและได้มีกฎกระทรวงแบ่งส่วนราชการสำนักงานปลัดสำนักนายกรัฐมนตรี สำนักนายกรัฐมนตรีพ.ศ. ๒๕๔๕ แล้ว ดังนั้นจึงขอยกเลิกประกาศสำนักงานปลัดสำนักนายกรัฐมนตรีฉบับดังกล่าวและประกาศโครงสร้างการจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานปลัดสำนักนายกรัฐมนตรีดังนี้ข้อ ๑ สำนักงานปลัดสำนักนายกรัฐมนตรีมีอำนาจหน้าที่ โครงสร้างและการจัดองค์กรในการดำเนินงาน ดังนี้ ๑.๑อำนาจหน้าที่๑.๑.๑เกี่ยวกับราชการประจำทั่วไปของนายกรัฐมนตรี และสำนักนายกรัฐมนตรี๑.๑.๒ติดตามและประเมินผลการปฏิบัติราชการ การปฏิบัติภารกิจพิเศษ๑.๑.๓ เกี่ยวกับราชการที่คณะรัฐมนตรีมิได้กำหนดให้เป็นหน้าที่ของกรมใดกรมหนึ่งในสังกัดสำนักนายกรัฐมนตรีโดยเฉพาะ๑.๑.๔กำกับและเร่งรัดการปฏิบัติราชการของส่วนราชการและรัฐวิสาหกิจในสำนักนายกรัฐมนตรีให้เป็นไปตามนโยบายแนวทางและแผนการปฏิบัติราชการของสำนักนายกรัฐมนตรี ยกเว้นราชการของส่วนราชการที่อยู่ในบังคับบัญชาขึ้นตรงต่อนายกรัฐมนตรี๑.๒โครงสร้างและการจัดองค์กรในการดำเนินงาน๑.๒.๑ กองกลาง ประกอบด้วยฝ่ายบริหารทั่วไป กลุ่มช่วยอำนวยการ ฝ่ายวิเทศสัมพันธ์และฝ่ายประชาสัมพันธ์๑.๒.๒ กองการเจ้าหน้าที่ ประกอบด้วยกลุ่มพัฒนาระบบงานอัตรากำลังและวางแผนกำลังคน ฝ่ายสรรหาบรรจุแต่งตั้งฝ่ายทะเบียนประวัติและเครื่องราชอิสริยาภรณ์ ฝ่ายสวัสดิการและเจ้าหน้าที่สัมพันธ์ฝ่ายพัฒนาบุคคลและเสริมสร้างวินัย กลุ่มพัฒนาระเบียบ บ.ท.ช. และบำเหน็จความชอบ และงานธุรการ๑.๒.๓ กองคลัง ประกอบด้วยกลุ่มพัฒนาระบบงานคลัง ฝ่ายบัญชีและตรวจสอบ ฝ่ายการเงิน ฝ่ายพัสดุ อาคารสถานที่และยานพาหนะ และงานธุรการ๑.๒.๔ ศูนย์บริการประชาชน ประกอบด้วยส่วนบริการประชาชน ๑ ส่วนบริการประชาชน ๒ ส่วนประสานมวลชนและประเมินผลและฝ่ายบริหารทั่วไป๑.๒.๕ สำนักกฎหมายและระเบียบกลางประกอบด้วย ส่วนกฎหมาย ส่วนระเบียบกลาง กลุ่มงานอุทธรณ์การลงโทษส่วนกิจการสถานีวิทยุโทรทัศน์ระบบ UHF และฝ่ายบริหารทั่วไป๑.๒.๖สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น ประกอบด้วยส่วนนโยบายและแผนการกระจายอำนาจ ส่วนกระจายอำนาจด้านการเงินการคลัง ส่วนประสานงานติดตามและประเมินผลกลุ่มงานกฎหมายและฝ่ายบริหารทั่วไป๑.๒.๗สำนักงานคณะกรรมการข้อมูลข่าวสารของราชการ ประกอบด้วยส่วนนโยบายและวิเคราะห์ส่วนงานวินิจฉัยอุทธรณ์ ส่วนดำเนินการเรื่องร้องเรียนและตอบข้อหารือส่วนส่งเสริมและเผยแพร่สิทธิรับรู้ข้อมูลข่าวสาร กลุ่มงานพัฒนาระบบสารสนเทศข้อมูลข่าวสารและฝ่ายบริหารทั่วไป๑.๒.๘สำนักงานเสริมสร้างเอกลักษณ์ของชาติ ประกอบด้วย ส่วนส่งเสริมเอกลักษณ์ของชาติส่วนวิชาการ ฝ่ายผลิตสื่อและเผยแพร่ และฝ่ายบริหารทั่วไป๑.๒.๙ สำนักตรวจราชการ ประกอบด้วยกลุ่มงานผู้ช่วยผู้ตรวจราชการ ส่วนแผนและข้อมูลการตรวจราชการส่วนประสานและพัฒนาระบบการตรวจราชการส่วนตรวจสอบและพัฒนาขีดสมรรถนะและศักยภาพของหน่วยงานฝ่ายติดตามเงินขาดบัญชีและการทุจริต และฝ่ายบริหารทั่วไป๑.๒.๑๐ สำนักแผนงานและกิจการพิเศษประกอบด้วยส่วนแผนงานและติดตามประเมินผล ศูนย์พัฒนาระบบและข้อมูลสารสนเทศ ส่วนกิจการเฉลิมพระเกียรติและฝ่ายบริหารทั่วไปข้อ ๒ สรุปอำนาจหน้าที่ที่สำคัญและวิธีการดำเนินงานของหน่วยงานภายในสำนักงานปลัดสำนักนายกรัฐมนตรี มีดังนี้๒.๑ กองกลาง๒.๑.๑ปฏิบัติงานสารบรรณของสำนักงานปลัดสำนักนายกรัฐมนตรี๒.๑.๒ ดำเนินการเกี่ยวกับงานช่วยอำนวยการและงานเลขานุการของสำนักงานปลัดสำนักนายกรัฐมนตรีและงานประชาสัมพันธ์ของสำนักงานปลัดสำนักนายกรัฐมนตรี และของสำนักนายกรัฐมนตรี๒.๑.๓ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงานปลัดสำนักนายกรัฐมนตรี๒.๑.๔ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๒กองการเจ้าหน้าที่๒.๒.๑จัดระบบงานและบริหารงานบุคคลของสำนักงานปลัดสำนักนายกรัฐมนตรี๒.๒.๒บริหารงานบุคคลที่อยู่ในอำนาจหน้าที่ของสำนักนายกรัฐมนตรี๒.๒.๓ พัฒนาบุคลากรและวางแผนกำลังคนของสำนักนายกรัฐมนตรี๒.๒.๔ดำเนินการตามระเบียบสำนักนายกรัฐมนตรีว่าด้วยบำเหน็จความชอบค่าทดแทนและการช่วยเหลือเจ้าหน้าที่และประชาชนผู้ปฏิบัติหน้าที่ราชการหรือช่วยเหลือราชการเนื่องในการป้องกันอธิปไตยและรักษาความสงบเรียบร้อยของประเทศและระเบียบสำนักนายกรัฐมนตรีว่าด้วยการให้บำเหน็จความชอบเป็นกรณีพิเศษ๒.๒.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๓ กองคลัง๒.๓.๑ ดำเนินการเกี่ยวกับการเงินการบัญชี การงบประมาณ การพัสดุ อาคารสถานที่ และยานพาหนะของสำนักงานปลัดสำนักนายกรัฐมนตรี๒.๓.๒ ดำเนินการเกี่ยวกับการเงินการบัญชี การงบประมาณ และการพัสดุที่อยู่ในอำนาจหน้าที่ของสำนักนายกรัฐมนตรี๒.๓.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๔ศูนย์บริการประชาชน๒.๔.๑ดำเนินการเกี่ยวกับการร้องทุกข์ร้องเรียนขอความเป็นธรรมและการขอความช่วยเหลือที่มีผู้ยื่นคำร้องต่อนายกรัฐมนตรีรองนายกรัฐมนตรีและรัฐมนตรีประจำสำนักนายกรัฐมนตรีรวมทั้งปัญหาความเดือดร้อนอื่นของประชาชน๒.๔.๒ให้คำแนะนำเกี่ยวกับกฎหมายและการดำเนินคดีแก่ประชาชนที่มาขอความช่วยเหลือและขอคำแนะนำจากนายกรัฐมนตรีรองนายกรัฐมนตรี และรัฐมนตรีประจำสำนักนายกรัฐมนตรี ๒.๔.๓ประสานงานเพื่อแก้ไขปัญหาและอำนวยความสะดวกแก่มวลชนที่มาพบหรือชุมนุมร้องเรียนต่อนายกรัฐมนตรีรองนายกรัฐมนตรี และรัฐมนตรีประจำสำนักนักนายกรัฐมนตรี๒.๔.๔ตรวจสอบเรื่องร้องเรียนในพื้นที่เพื่อแก้ไขปัญหาสำคัญที่เป็นกรณีเร่งด่วน๒.๔.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๕สำนักกฎหมายและระเบียบกลาง๒.๕.๑เสนอความเห็นเพื่อประกอบการพิจารณาของนายกรัฐมนตรีในเรื่องและปัญหาต่างๆเกี่ยวกับกฎหมาย ระเบียบ กฎ และข้อบังคับในการปฏิบัติราชการ๒.๕.๒เสนอความเห็นเพื่อประกอบการพิจารณาสั่งการของนายกรัฐมนตรีเกี่ยวกับการดำเนินการทางวินัยการอุทธรณ์และการร้องทุกข์ของข้าราชการตามกฎหมายว่าด้วยระเบียบข้าราชการประเภทต่างๆ รวมทั้งปัญหาด้านกฎหมายระเบียบ และมาตรการต่างๆ ที่ส่วนราชการเสนอ๒.๕.๓ดำเนินการเกี่ยวกับกฎหมายและระเบียบสำนักนายกรัฐมนตรีที่นายกรัฐมนตรีรัฐมนตรีประจำสำนักนายกรัฐมนตรี หรือปลัดสำนักนายกรัฐมนตรีเป็นผู้รักษาการ๒.๕.๔ดำเนินการเกี่ยวกับกฎหมายและระเบียบที่สำนักนายกรัฐมนตรีเป็นเจ้าของเรื่องรวมทั้งกฎหมายและระเบียบอื่นที่เกี่ยวข้อง งานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของสำนักงานปลัดสำนักนายกรัฐมนตรี๒.๕.๕ดำเนินการเกี่ยวกับการบริหารสัญญาและกำกับกิจการสถานีวิทยุโทรทัศน์ระบบ UHF๒.๕.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๖สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น๒.๖.๑รับผิดชอบงานธุรการของคณะกรรมการการกระจายอำนาจให้แก่องค์กรปกครองส่วนท้องถิ่น๒.๖.๒ รวบรวมข้อมูล ศึกษาและวิเคราะห์เกี่ยวกับการกระจายอำนาจให้แก่องค์กรปกครองส่วนท้องถิ่นและข้อมูลต่างๆเกี่ยวกับงานของคณะกรรมการการกระจายอำนาจให้แก่องค์กรปกครองส่วนท้องถิ่น๒.๖.๓ร่วมมือและประสานงานกับราชการส่วนกลาง ราชการส่วนภูมิภาค องค์กรปกครองส่วนท้องถิ่นและรัฐวิสาหกิจ๒.๖.๔ติดตามและประเมินผลการปฏิบัติตามแผนตามที่คณะกรรมการการกระจายอำนาจให้แก่องค์กรปกครองส่วนท้องถิ่นมอบหมาย๒.๖.๕ปฏิบัติหน้าที่อื่นตามที่กฎหมายกำหนดให้เป็นหน้าที่ของสำนักงานคณะกรรมการการกระจายอำนาจให้แก่องค์กรปกครองส่วนท้องถิ่นหรือตามที่คณะกรรมการการกระจายอำนาจให้แก่องค์กรปกครองส่วนท้องถิ่นมอบหมาย๒.๖.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๗สำนักงานคณะกรรมการข้อมูลข่าวสารของราชการ๒.๗.๑ ดำเนินการเกี่ยวกับข้อมูลข่าวสารของราชการตามกฎหมายว่าด้วยข้อมูลข่าวสารของราชการ๒.๗.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่น๒.๘สำนักงานเสริมสร้างเอกลักษณ์ของชาติ๒.๘.๑จัดทำนโยบายและแผนงานเกี่ยวกับการเสริมสร้างเอกลักษณ์ของชาติและการเสริมสร้างความมั่นคงให้แก่สถาบันหลักของประเทศเพื่อเสนอคณะกรรมการเอกลักษณ์ของชาติและคณะรัฐมนตรี รวมทั้งติดตามและประเมินผลการปฏิบัติงานตามแผนงานดังกล่าว๒.๘.๒เสนอความเห็นต่อรัฐบาลเกี่ยวกับการประชาสัมพันธ์การเผยแพร่และการให้ความรู้แก่ประชาชนในเรื่องเอกลักษณ์ของชาติ๒.๘.๓ ดำเนินการเกี่ยวกับงานเลขานุการคณะกรรมการเอกลักษณ์ของชาติ๒.๘.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่น๒.๙สำนักตรวจราชการ๒.๙.๑จัดทำแผนการตรวจราชการของผู้ตรวจราชการสำนักนายกรัฐมนตรี๒.๙.๒ เป็นศูนย์ประสานการตรวจราชการประสานแผนและติดตามผลการตรวจราชการของผู้ตรวจราชการทุกกระทรวง ทบวง กรม๒.๙.๓ ตรวจ ติดตามประเมินผลสัมฤทธิ์การดำเนินงานพัฒนาขีดสมรรถนะและศักยภาพของหน่วยงาน๒.๙.๔ช่วยเหลือผู้ตรวจราชการสำนักนายกรัฐมนตรีในการปฏิบัติงานเกี่ยวกับการตรวจและติดตามผลการปฏิบัติราชการตามนโยบายของรัฐบาลแผนงาน โครงการและของเจ้าหน้าที่ของหน่วยงานของรัฐ๒.๙.๕เร่งรัดและติดตามผลการปฏิบัติงานของหน่วยงานต่างๆ ในทุกกระทรวง ทบวง กรมเกี่ยวกับกรณีเงินขาดบัญชี หรือเจ้าหน้าที่ทุจริตในทางการเงินรวมทั้งการกำหนดตามมาตรการในการแก้ไขปัญหากรณีดังกล่าว๒.๙.๖ พัฒนาการตรวจราชการ รวมทั้งการสร้างระบบสนับสนุนการตรวจราชการของผู้ตรวจราชการสำนักนายกรัฐมนตรีและการมีส่วนร่วมของประชาชน๒.๙.๗จัดทำรายงานสรุปผลการตรวจราชการของผู้ตรวจราชการสำนักนายกรัฐมนตรี๒.๙.๘ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑๐สำนักแผนงานและกิจการพิเศษ๒.๑๐.๑เสนอแนวทางและแผนการปฏิบัติราชการของสำนักนายกรัฐมนตรีให้สอดคล้องกับแผนพัฒนาเศรษฐกิจและสังคมแห่งชาตินโยบายของรัฐบาล และนโยบายของนายกรัฐมนตรี๒.๑๐.๒จัดทำแผนปฏิบัติการของสำนักนายกรัฐมนตรีประสานแผนปฏิบัติงานและเสนอแนะในการตั้งและจัดสรรงบประมาณประจำปีของหน่วยงานในสังกัดสำนักนายกรัฐมนตรี๒.๑๐.๓ กำกับ เร่งรัด ติดตามและประเมินผลการปฏิบัติงานตามแผนงานและโครงการของหน่วยงานในสังกัดสำนักนายกรัฐมนตรี๒.๑๐.๔เป็นศูนย์ข้อมูลสารสนเทศของสำนักงานปลัดสำนักนายกรัฐมนตรี๒.๑๐.๕ อำนวยการ ประสานงาน กำกับติดตามผล การจัดงานเฉลิมพระเกียรติ งานกิจการพิเศษ ตามที่คณะรัฐมนตรีหรือนายกรัฐมนตรีมอบหมาย๒.๑๐.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานปลัดสำนักนายกรัฐมนตรี๓.๑ศูนย์ข้อมูลข่าวสารสำนักงานปลัดสำนักนายกรัฐมนตรี ศูนย์พัฒนาระบบและข้อมูลสารสนเทศสำนักแผนงานและกิจการพิเศษ เป็นสถานที่ติดต่อขอรับข้อมูลข่าวสาร ตั้งอยู่ที่ชั้น ๒อาคารสำนักงานปลัดสำนักนายกรัฐมนตรี ทำเนียบรัฐบาล ถนนนครปฐม เขตดุสิตกรุงเทพมหานคร โทร ๐ ๒๒๘๑ ๓๑๔๖, ๐ ๒๒๘๑ ๒๗๒๖, ๐ ๒๒๘๐ ๗๓๖๔, ๐ ๒๒๘๐ ๗๓๖๕๓.๒สำนักงานคณะกรรมการข้อมูลข่าวสารของราชการเป็นสถานที่ให้คำปรึกษาเกี่ยวกับการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ตั้งอยู่ที่ชั้น ๔อาคารสำนักงานปลัดสำนักนายกรัฐมนตรี ทำเนียบรัฐบาล ถนนนครปฐม เขตดุสิตกรุงเทพมหานคร ๑๐๓๐๐ โทร ๐ ๒๒๘๑ ๘๕๓๙, ๐ ๒๒๘๑ ๘๕๔๓, ๐ ๒๒๘๑ ๘๕๔๙, ๐ ๒๒๘๑ ๘๕๕๒, ๐ ๒๒๘๑ ๘๕๕๓, ๐ ๒๒๘๑ ๘๕๖๒ ประกาศ ณ วันที่ ๒๔ กุมภาพันธ์ พ.ศ. ๒๕๔๖ พันตำรวจตรี ยงยุทธสาระสมบัติ ปลัดสำนักนายกรัฐมนตรี[รก.๒๕๔๖/พ๒๖ง/๒๙/๒๘ กุมภาพันธ์ ๒๕๔๖]เกษร/พิมพ์ทรงยศ/สราวุฒิ จัดทำ๒๐ พฤษภาคม ๒๕๔๖